Connie Rahakundini Bakrie

Rahakundini Laspetrini (lahèr 3 Novèmber 1964) otabâ lebbi èkennal mènangka Connie Rahakundini Bakrie panèka ghuru rajâ bidang hubungan internasional è Univèrsitas Negeri Saint Petersburg, Rusia (St Petersburg State University), arangkep dhâddhi Ambassador of Science and Education of Russia. Kalabân pendidikan bân profesional sè luwas è studi partahanan sè èḍâlemi è Australia, Asia Pasifik, Taiwan, Tiongkok, Amèrika Serikat, Israèl, bân Inggris, Profèsor Connie mamantep abâ'na mènangka ahli Hubungan Internasional bân Partahanan, khusussâ Partahanan Maritim bân Dirgantara.

 Kontribusi internasional 
Bulân Juni 2024, Dr. Connie narèma gellar Profèsor bân èyangka' dhâddhi ghuru rajâ è bidang Hubungan Internasional è Saint Petersburg State University, panèka institusi akademik top kellas dhunnya kalabân sajârâ lebbi dâri 300 taon bân 9 sè ollè Nobèl è pan-bârâmpan bidang."History | St Petersburg University". english.spbu.ru (dâlem bhâsa Rusia). Èaksès tangghâl 17-01-2026 Salèrana mèlè Saint Petersburg è antarana tabârân dâri Univèrsitas laènna è Rusia, tamaso' Moskow bân Kazan.Abraham Samad SPEAK UP (2024-10-17), Prof. Connie: Gibran Sebaiknya Mengundurkan Diri. Indonesia Hadapi Tantangan Global | #SPEAKUP, Èaksès tangghâl 17-01-2026

Salèrana aktif akontribusi è Valdai Discussion Club sejjhâk 2022 makowat abâ'na è hubungan internasional. Valdai mamaso' komunitas ilmiyah lebbi dâri 71 naghârâ bân dhâddhi forum penting ḍâlem kabijaghân lowar naghârâ Rusia. Connie panèka tong-sèttongnga ilmuwan Indonèsia sè toman acaca langsung ḍâlem forum ka'dinto è aḍâ'na Prèsidèn Rusia Vladimir Putin."Indonesia – Russia: From the Past to the Future, History and Prospects". Valdai Club. Èaksès tangghâl 17-01-2026

Salèrana jhughân aberri' fasilitas kolaborasi antarana panglako usaha bân perbankan Indonèsia sareng Duta Rajâ Rusia ghâbây Indonèsia, tor aghâbây hubungan kamitra'an antarana Saint Petersburg State University sareng Bhâdhân Risèt bân Inovasi Nasional (BRIN) bân pan-bârâmpan Univèrsitas è Indonèsia.

Pangalaman akademissâ sabelluna bâḍâ è Rusia, Profèsor Connie akontribusi aktif ḍâlem maongghâ kontribusi bân postur militèr Indonèsia è pan-bârâmpan forum bân lembaga kajiyân partahanan internasional, iyâ arèya:

 National Defense University (NDU), Washington DC (AS)
 The East West Center, Washington DC (AS)
 ASEM-EU Regional Architecture, Brussels (Bèlgia)
 Geneva Centre for Security Policy, Geneva (Swiss)
 Institute of National Security Studies, Tel Aviv (Israèl)

Mènangka mantan senior researcher è INSS, Profèsor Connie lako ollè sorodhân, polana pèkkèranna sè serrèng out of the box tentang Israèl.

Kontribusina sè luwas è internasional, ta' locot dâri pangalaman lanjhângnga è pan-bârâmpan  lembaga pendidikan bân kajiyân khusus bidang partahanan è pan-bârâmpan naghârâ, iyâ arèya: 

 Asia Pacific Centre for Security Studies (APCSS), Hawaii (AS).
 Fu Xi Kang War Academy, Republic of China / Taiwan
 Chevening Executive Program for Democracy and Security at Birmingham University, England (UK).
 NISCSS, National Institute for South China Sea Studies, Jiangdong, China
 MIT Boston, United States dalam Future Leaders Programme

 Sombher-sombher